b'\n_START_ARTICLE_\nJama groze\n_START_SECTION_\nVsebina\n_START_PARAGRAPH_\nNa poti domov iz raftinga s prijateljicami Juno (Natalie Mendoza) in Beth (Alex Reid), Sarah (Shauna Macdonald), Sarahin mo\xc5\xbe Paul (Oliver Milburn) in njuna h\xc4\x8derka Jessica (Molly Kayll) do\xc5\xbeivijo prometno nesre\xc4\x8do, kjer sta Paul in Jessica ubita, vendar Sarah pre\xc5\xbeivi._NEWLINE_Leto kasneje se Sarah in njene prijateljice Juno, Beth, Sam (MyAnna Buring), Rebecca (Saskia Mulder) in novinka Holly (Nora-Jane Noone), ponovno dobijo na gorovju Apala\xc4\x8di v Severni Karolini, novim pustolov\xc5\xa1\xc4\x8dinam naproti. Naslednji dan se spustijo v jamo. Tam se Juno opravi\xc4\x8di Sarah, ker je ni bilo nikjer, potem ko je do\xc5\xbeivela prometno nesre\xc4\x8do, vendar Sarah to ne zanima. Ko dekleta pre\xc4\x8dkajo prehod, se ta zasuje in jih pusti ujete. Po prerekanju, Juno prizna da jih je odvedla v neraziskan jamski sistem namesto v raziskanega, kot je bilo v na\xc4\x8drtu. Prav tako pove, da je mo\xc5\xbenost re\xc5\xa1evanja ni\xc4\x8delna. Juno prizna Sarah, da je s tem hotela obnoviti njuno razmerje, vendar je Sarah spet no\xc4\x8de poslu\xc5\xa1ati._NEWLINE_Ko skupina nadaljuje pot najde kline prej\xc5\xa1nje jamske odprave in poslikave, kar pomeni da obstaja izhod. Holly, ki misli da vidi son\xc4\x8dne \xc5\xbearke, ste\xc4\x8de proti njim a pade in si zlomi nogo. Medtem, ko ostali pomagajo Holly, Sarah opazi \xc4\x8dloveku podobno bitje, ki pa kmalu zatem izgine. Skupino nato napade stvor. Holly je ubita, Sarah pa pobegne a pade v luknjo. Juno ubije stvor s klinom preden ponesre\xc4\x8di zabode v vrat Beth. Beth prosi Juno naj je ne pusti same, vendar ona pobegne._NEWLINE_Sarah se zbudi v breznu polnem \xc4\x8dlove\xc5\xa1kih in \xc5\xbeivalskih ostankov, kjer je pri\xc4\x8da kako stvori po\xc5\xberejo Hollyino truplo. Juno najde ozna\xc4\x8dbe, ki vodijo skozi jame. Sam in Rebbeca ugotovita, da stvori uporabljajo zvok za lov. Juno jima pove za ozna\xc4\x8dbe, vendar no\xc4\x8de oditi brez Sarah. Medtem Sarah najde Beth, ki ji pove kaj se je zgodilo in ji pove, da je Juno imela razmerje s Paulom pred njegovo smrtjo. Beth jo nato prosi naj jo ubije in Sarah to stori. Sarah nato sre\xc4\x8da dru\xc5\xbeino stvorov in jih ubije, zaradi \xc4\x8desar je vsa krvava. Potem pa do\xc5\xbeivi \xc5\xbeiv\xc4\x8dni zlom. Medtem Juno, Sam in Rebbeco napadejo stvori in pobegniti uspe samo Juno._NEWLINE_Juno takrat najde Sarah in ji la\xc5\xbee o Bethini smrti. Ko ji Sarah pove, da ve kaj se je v resnici zgodilo z Beth in da je imela razmerje z njenim mo\xc5\xbeem. Sarah jo nato s klinom rani v nogo in prepusti stvorom. Sarah nato pade v luknjo in pade v nezavest. Sarah se zbudi in najde izhod. Nato se odpravi proti svojemu vozilo, ko naenkrat vidi Juno na sovoznikovem sede\xc5\xbeu. Sarah se zbudi in izve, da so bili zadnji dogodki le sanje. Za\xc4\x8dne halucinirati o Jessici in kamera poka\xc5\xbee, da je pri\xc5\xa1la do slepe ulice, zvoki stvorov pa so vse glasnej\xc5\xa1i.\n_START_SECTION_\nDrugi konci\n_START_PARAGRAPH_\nV ameri\xc5\xa1kih kinih, se je film kon\xc4\x8dal s prizorom Juno v avtomobilu in odrezal prizor Sarah, ki halucinira o Jessici. DVD izdaja v ZDA pa vklju\xc4\x8duje izviren konec, saj ti dogodki vodijo v drug film.'